80/156/ETY: Neuvoston päätös, tehty 21 päivänä tammikuuta 1980, kätilökoulutuksen neuvoa-antavan komitean perustamisesta



Virallinen lehti nro L 033 , 11/02/1980 s. 0013 - 0014

Suomenk. erityispainos Alue 16 Nide 1 s. 0045

Kreikank. erityispainos: Luku 01 Nide 2 s. 0142

Ruotsink. erityispainos Alue 16 Nide 1 s. 0045

Espanjank. erityispainos: Luku 06 Nide 2 s. 0100

Portugalink. erityispainos: Luku 06 Nide 2 s. 0100



NEUVOSTON PÄÄTÖS, tehty 21 päivänä tammikuuta 1980, kätilökoulutuksen neuvoa-antavan komitean perustamisesta (80/156/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta 6 päivänä kesäkuuta 1974 antamassaan päätöslauselmassa neuvosto ilmoitti kannattavansa neuvoa-antavan komitean perustamista, kätilön tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisessa tunnustamisessa on tärkeää varmistaa keskenään vertailukelpoisella tavalla koulutustaso, ja on suotavaa perustaa neuvoa-antava komitea komission avuksi, jotta voitaisiin myötävaikuttaa tämän tavoitteen saavuttamiseen, ON PÄÄTTÄNYT SEURAAVAA: 1 artikla Perustetaan komission yhteyteen kätilökoulutuksen neuvoa-antava komitea, jäljempänä "komitea". 2 artikla 1. Komitean tehtävänä on auttaa varmistamaan, että kätilökoulutuksen taso on keskenään vertailukelpoisella tavalla korkea yhteisössä. 2. Se toteuttaa tämän tehtävän etenkin seuraavin tavoin: - täydellisten tietojen vaihto jäsenvaltioiden koulutusmenetelmistä sekä teoreettisen ja käytännöllisen opetuksen sisällöstä, tasosta ja rakenteesta, - näkemystenvaihto ja neuvottelut yhtenevän käsityksen aikaansaamiseksi kätilökoulutuksessa saavutettavasta tasosta ja tarvittaessa tällaisen koulutuksen rakenteesta ja sisällöstä, - edellä mainitun koulutuksen mukauttamisen tarkasteleminen suhteessa kätilötoimen, lääketieteen ja yhteiskuntatieteen sekä opetusmenetelmien kehitykseen. 3. Komitea antaa komissiolle ja jäsenvaltioille lausuntoja ja suosituksia, mukaan lukien aiheelliseksi katsomansa ehdotukset direktiivien 80/154/ETY() ja 80/155/ETY() kätilökoulutusta koskevien artikloiden muutoksiksi. 4. Komitea antaa myös komissiolle neuvoja kaikissa komission sille esittämissä kätilökoulutukseen liittyvissä kysymyksissä. 3 artikla 1. Komiteassa on kolme asiantuntijaa jokaisesta jäsenvaltiosta: - yksi ammatissa toimivaa kätilökuntaa edustava asiantuntija, - yksi kätilökoulutusta antavia laitoksia edustava asiantuntija, - yksi jäsenvaltioiden toimivaltaisia viranomaisia edustava asiantuntija, 2. Jokaisella jäsenellä on varajäsen. Varajäsenet voivat osallistua komitean kokouksiin. 3. Jäsenvaltiot nimeävät 1 ja 2 kohdassa tarkoitetut jäsenet ja varajäsenet. Edellä 1 kohdan ensimmäisessä ja toisessa luetelmakohdassa tarkoitetut jäsenet nimetään ammatissa toimivan kätilökunnan ja kätilökoulutuksesta vastaavien laitosten ehdotuksesta. Näin nimetyt jäsenet ja varajäsenet nimittää neuvosto. 4 artikla 1. Komitean jäsenen toimikausi on kolme vuotta. Tämän kauden päätyttyä jäsenet hoitavat tehtäviään kunnes heidän seuraajansa nimetään tai heidän toimikautensa uusitaan. 2. Jäsenen toimikausi päättyy ennen kuin kolme vuotta on kulunut, jos jäsen eroaa, kuolee tai jos hänen tilalleen nimitetään uusi jäsen 3 artiklassa määrätyn menettelyn mukaisesti. Uusi jäsen nimitetään jäljelle olevaksi toimikaudeksi. 5 artikla Komitea valitsee keskuudestaan puheenjohtajan ja kaksi varapuheenjohtajaa. Komitea vahvistaa työjärjestyksensä. Komitean puheenjohtaja laatii kokousten asialistan yhdessä komission kanssa. 6 artikla Komitea voi perustaa työryhmiä sekä kutsua ja hyväksyä kokouksiinsa tarkkailijoita tai asiantuntijoita avustamaan sitä kaikissa sen työhön liittyvissä erityiskysymyksissä. 7 artikla Komissio huolehtii komitean sihteeristötehtävistä. Tehty Brysselissä 21 päivänä tammikuuta 1980. Neuvoston puolesta Neuvoston puheenjohtaja G. MARCORA () EYVL N:o L 33, 11.2.1980, s. 1 () EYVL N:o L 33, 11.2.1980, s. 8